Επισκεφτήκαμε το νησί με την σύζυγό μου και το 1 έτους κοριτσάκι μας τέλη Σεπτέμβρη. Το σπίτι στο οποίο μείναμε ήταν ακριβώς αυτό που θέλαμε, δηλαδή ένα μέρος που θα μας βάλει στην "ζωή" του χωριού,
Πρόκειται για έναν σπίτι σε ένα πολύ γραφικό σοκάκι στο κέντρο του χωριού, αλλά όχι τόσο ώστε να ενοχλεί.
Ένα λαϊκό σπίτι με όλη την σοφία χρόνων ώστε να λειτουργεί άψογα αξιοποιώντας κάθε χώρο. Δεν μας έλειψε τίποτα αφού πρόκειται για ένα κανονικό, όχι τουριστικό, πλήρως εξοπλισμένο σπίτι. Μία καλή αποτοξίνωση από όλη την κακή και ημιτελή ντιζαϊνιά που υπάρχει παντού.
Διαθέτει μία μικρή βορεινή αυλή στην είσοδο, και δυο βεράντες, μία σε κάθε επίπεδο που βλέπουν θάλασσα (λιμάνι & Πολύαιγος).
Οι πληροφορίες που μας έδωσε η κ. Ξένια ήταν ακριβώς αυτό που συναντήσαμε κατά την διαμονή μας.
Επίσης θα θέλαμε να ευχαριστήσουμε του οικοδέσποινα μας για την ευγένεια, κατανόηση και διακριτικότητα που έδειξε.